钦定古今图书集成/明伦汇编/氏族典/第109卷 > 《廖用贤尚友录》 > 崔游
## 钦定古今图书集成/明伦汇编/氏族典/第109卷 > 《廖用贤尚友录》 > 崔游

按《晋书崔游传》：“游字子相，上党人。少好学，儒术甄明，
恬靖谦退，自少及长，口未尝语及财利。魏末，察孝廉，
除相府舍人，出为氐池长，甚有惠政，以病免，遂为废
疾。泰始初，武帝录叙文帝故府僚属，就家拜郎中。年七十馀，犹敦学不倦，撰《丧服图》行于世。及刘元海僭
位，命为御史大夫，固辞不就，卒于家，时年九十三岁。”